ΕΚΛΟΓΗ ΤΗΣ ΕΠΙΤΡΟΠΟΥ Κ. ΕΛΠΙΔΑΣ ΚΟΡΥΦΙΔΟΥ ΣΤΗ ΘΕΣΗ ΤΗΣ Β’ ΑΝΤΙΠΡΟΕΔΡΟΥ ΤΗΣ ΕΠΙΤΡΟΠΗΣ ΑΕΡΟΝΑΥΤΙΛΙΑΣ ΤΟΥ ICAO

Ο Πρόεδρος της Επιτροπής Αεροναυτιλίας του ICAO, κ. Claude Hurley, ανακοίνωσε στις 27/11/18 ότι η Ελληνίδα Επίτροπος, κα Ελπίδα Κορυφίδου, εξελέγη στη θέση του Β' Αντιπροέδρου της Επιτροπής. Κατά το 2018, η κα Κορυφίδου ήταν Πρόεδρος της Ομάδας Διαχείρισης Εναέριας Κυκλοφορίας (CG 2 - Air Traffic Management) εντός της ANC.

Η εκλογή της κυρίας Κορυφίδου μεταξύ 19 Επιτρόπων για την ανάληψη των καθηκόντων της Β' Αντιπροέδρου, και μάλιστα με τη στήριξη της συντριπτικής πλειοψηφίας των συναδέλφων της, ασφαλώς συνιστά αναγνώριση του έργου και της συνεισφοράς της και θα της επιτρέψει να διακριθεί ακόμη περισσότερο, εντός του Οργανισμού, προς όφελος τόσο της Χώρας μας όσο και της Ομάδας Κεντρικής Ευρώπης της οποίας η Ελλάδα είναι μέλος και κατέχει την Προεδρία για την τριετία 2016 – 2019.